15Jvol. 17 Jurnalul Oficial al Uniunii Europene 125 32006R1366 L 264/12 JURNALUL OFICIAL AL UNIUNII EUROPENE 25.9.2006 REGULAMENTUL (CE) NR. 1366/2006 AL PARLAMENTULUI EUROPEAN ȘI AL CONSILIULUI din 6 septembrie 2006 de modificare a Regulamentului (CE) nr. 2037/2000 în ceea ce privește anul de referință pentru atribuirea cotelor de hidroclorofluorocarburi pentru statele membre care au aderat la Uniunea Europeană la 1 mai PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 175 alineatul (1), având în vedere propunerea Comisiei, având în vedere avizul Comitetului Economic și Social European (), după consultarea Comitetului Regiunilor, hotărând în conformitate cu procedura prevăzută la articolul 251 din tratat (2), întrucât: (1) Regulamentul (CE) nr. 2037/2000 al Parlamentului Euro- pean și al Consiliului din 29 iunie 2000 privind substanțele care diminuează stratul de ozon (?) stabilește anul 1999 ca an de referință pentru atribuirea cotelor de hidroclorofluorocarburi (HCFC). Piaţa de HCFC în cele 10 state membre noi s-a schimbat considerabil față de anul 1999, odată cu apariția noilor întreprinderi și modificarea cotelor de piață. Stabilirea anului 1999 ca an de referință pentru atribuirea cotelor de HCFC în aceste state membre noi va avea ca rezultat un număr mare de întreprinderi care sunt excluse de la atribuirea cotelor de import. Acest lucru ar putea fi considerat drept arbitrar și ar putea avea drept rezultat încălcarea principiilor de nediscriminare și așteptărilor legitime. (2) De regulă, cotele ar trebui să se bazeze pe cifrele cele mai recente și reprezentative disponibile pentru a se asigura că multe dintre întreprinderile importatoare din noile state membre nu sunt excluse. Prin urmare, este indicat să se aleagă anii pentru care sunt disponibile cele mai recente date. Pentru a reflecta cât mai bine situația comercială pe piața HCFC din cele 10 state membre noi, ar trebui, prin urmare, să fie folosită cota de piață medie în 2002 și 2003 drept referință pentru întreprinderile din statele membre respective. (3) Prin urmare, Regulamentul (CE) nr. 2037/2000 ar trebui modificat în consecință, ADOPTĂ PREZENTUL REGULAMENT: Articolul 1 La articolul 4 alineatul (3) punctul () din Regulamentul (CE) nr. 2037/2000 se adaugă următoarea literă: „(i) prin derogare de la litera (h), fiecare producător și importator din Republica Cehă, Cipru, Estonia, Letonia, Lituania, Malta, Polonia, Slovacia, Slovenia și Ungaria garantează că nivelul calculat de hidroclorofluorocarburi pe care îl introduce pe piață sau îl utilizează în folosul său propriu nu depășește, ca procent din nivelele calculate stabilite la literele (b), (d), (e) și (f), media cotei sale de piață în 2002 și 2003.” Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Se aplică de la 1 ianuarie 2007. Prezentul regulament este obligatoriu în toate elementele sale și se aplică direct în toate statele membre. Adoptat la Strasburg, 6 septembrie 2006. Pentru Parlamentul European Președintele J. BORRELL FONTELLES () JO C110,9.5.2006, p. 33. () Avizul Parlamentului European din 27 aprilie 2006 (nepublicat încă în Jurnalul Oficial) și Decizia Consiliului din 27 iunie 2006. () JOL244, 29.9.2000, p. 1, regulament astfel cum a fost modificat ultima dată prin Regulamentul (CE) nr. 29/2006 O L 6, 11.1.2006, p 27). Pentru Consiliu Președintele P. LEHTOMAKI